recursal/SuperWikiNEXT-32B huggingface dataset:
**Շարլոթի սարդոստայնը**, ամերիկացի գրող Էլվին Բրուքս Ուայթի մանկական գիրքը, որն առաջին անգամ հրատարակվել է 1952 թվականին։

Ստեղծագործությունն էկրանավորվել է երկու անգամ, մուլտիպլիկացիոն տարբերակը ստացել է շարունակություն՝ «Շարլոթի սարդոստայնը. Ուիլբուրի մեծ արկածները», որի սյուժեն նախնական պատմվածքի հետ շատ ընդհանրություններ չունի։ Ուայթի գրքի սյուժեն դարձել է նաև Ռիչարդ և Ռոբերտ Շերմանների նույնանուն մյուզիքլի հիմքը։

Սյուժե
------

Գրքի հերոսը Ուիլբուր անունով խոզուկն է, ում մահվանից փրկել է Ֆերն անունով աղջիկը։ Խոզուկն ընկնում է մի գոմ, որտեղ մյուս կենդանիները նրան հասկացնում են, որ ինքը երկար ժամանակ չի ապրի։ Սակայն Շարլոթ սարդն իր սարդոստայնի վրա հյուսում է բառեր, որոնք պետք է համոզեին ագարակատիրոջը, որ խոզուկն արժանի է ապրելու։

«Շարլոթի սարդոստայնը» լավ է ընդունվել քննադատների կողմից։ Հատկապես Յուդորա Ուելթին, գրքի մասին գրախոսելով Նյու Յորք Թայմսում, նշում է. «Այն գրեթե կատարյալ է արված, և արված է համարյա թե հրաշագործությամբ»։

Էկրանավորում
------------

Ստեղծագործության մոտիվներով նկարահանվել է երեք ֆիլմ.

* Շարլոտայի սարդոստայնը (մուլտֆիլմ)
* Շարլոտայի սարդոստայնը 2. Ուիլբուրի մեծ արկածները
* Շարլոտայի սարդոստայնը (ֆիլմ)

Հետաքրքիր փաստեր
----------------

Շարլոտա սարդի լրիվ անունը Շարլոտա Ա. Կավատիկա է, որը տրվել է ԱՄՆ-ում տարածված լատիներեն Araneus cavaticus սարդի անունից, որին նաև անվանում են «խրձանոցային սարդ»։

Ծանոթագրություններ
------------------

1. ↑  "Charlotte's Web (musical)" Արխիվացված 2014-03-25 Wayback Machine. Dramatic Publishing, accessed May 4, 2014
2. ↑  New York Times, October 19, 1952
3. ↑  «Charlotte A. Cavatica: Bloodthirsty, Wise And True». *NPR*. Վերցված է 2010 թ․ սեպտեմբերի 26-ին.

Արտաքին հղումներ
----------------

* Շարլոթի սարդոստայնը Զանգակում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: no2020036113 · VIAF: 185455985 · WorldCat VIAF: 185455985 |

 |
**Մագուրա** (բուլղար․՝ Магура), Բուլղարիայի Ռաբիշա գյուղի մոտ գտնվող բրոնզեդարյան նկարազարդումներով քարանձավ։ 1942 թվականից մինչև 1972 թվականի հոկտեմբերի 24-ը մոտակա գյուղի անունով կոչվել է Ռաբիշայի քարանձավ (բուլղար․՝ Рабишка пещера)։ Խորությունը 2500 մետր է, ջերմաստիճանը՝ 12 °C։

Պատմություն
-----------

Քարանձավը հայտնի է եղել և ուսումնասիրվել դեռևս Հին Հռոմի ժամանակ և միջնադարում։ Այժմ քարանձավում գինի է պահվում։ Ամենամեծ՝ Հաղթական դահլիճում (բարձրությունը 30մ, լայնությունը՝ 58 մ, երկարությունը 130 մ) դասական երաժշտության համերգներ են կազմակերպվում։ Զբոսաշրջիկների համար ճեմուղիներ են սարքվել և լուսավորություն է անցկացվել։

1984 թվականին քարանձավը ներառվել է ՅՈՒՆԵՍԿՕ-ի համաշխարհային ժառանգության նախնական ցուցակ։

Նկարագրություն
--------------

Ընդհանուր երկարությունը մոտավորապես 2,5 կմ է։ Քարանձավը բաղկացած է երկար և խորը միջանցքներից։ Լրիվ պտույտ կատարելու համար պահանջվում է հինգ ժամ։ Մագուրան հայտնի է իր ստալակտիտներով և ստալագմիտներով։ Ամենամեծ ստալակտոնը ունի 20 մ բարձրություն և հիմքում 4 մետր տրամագիծ։ Հետազոտությունների ընթացքում գտնված ամենամեծ ստալագմիտը ունի 11 մետր բարձրություն և հիմքում 6 մետր տրամագիծ։ Դա Բուլղարիայում ամենամեծն է։ Քարանձավում կլոր տարին 12 °C աստիճան է։

Ժայռապատկերներ
--------------

Քարանձավը հայտնի է իր ժայռապատկերներով, որոնց թիվը հասնում է 700-ի։ Դրանք Եվրոպայում նախամարդու արվեստի ամենահին օրինակներից են։ Պատկերված են կանայք, որսորդներ, կենդանիներ, բույսեր, արևը և աստղեր։ Բուլղարացի հետազոտողները գտնում են, որ այստեղ պատկերված է Եվրոպայում ամենահին արևային օրացույցը՝ 366 օրով։ Ըստ գիտնականների մադիկ այստեղ ապրել են դեռևս վաղ Հին քարե դարում (մեր թվարկությունից 100 000 - 40 000 տարի առաջ)։

* Մագուրա քարանձավի տեսարաններ
* 
* 
* 
*

Ծանոթագրություններ
------------------

1. 1 2  «Bulgarian rock art: the Magura Cave paintings». *TRACCE Online Rock Art Bulletin*. 2014 թ․ նոյեմբերի 19. Վերցված է 2014 թ․ նոյեմբերի 21-ին.
2. ↑  «"The Magoura Cave with drawings from the bronze age". UNESCO World Heritage Centre. Retrieved 16 May 2013». Վերցված է 2017 թ․ մարտի 28-ին. (անգլ.)
3. ↑  Kassabova, Kapka (2008). *Bulgaria*. New Holland. էջ 115. ISBN 978-1-84537-564-5.
4. ↑  Stoev, Alexey; Maglova, Penka (2014), «Astronomy in the Bulgarian Neolithic», in Ruggles, Clive L. N. (ed.), *The Handbook of Archaeoastronomy and Ethnoastronomy*, New York: Springer, էջեր 1377–1384, ISBN 978-1-4614-6140-1
5. ↑  Arcà, Andrea (2014 թ․ նոյեմբերի 19). «Bulgarian rock art: the Magura Cave paintings». *TRACCE Online Rock Art Bulletin*. Վերցված է 2014 թ․ նոյեմբերի 21-ին.
6. ↑  «An excerpt of my Magura cave paintings study - The origin of the force». kikowsky\_eng. 2011 թ․ նոյեմբերի 1. Վերցված է 2016 թ․ սեպտեմբերի 16-ին.
7. ↑  Магура сохранить старый солнечному календарю в Европе(չաշխատող հղում)
 (ռուս.)

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մագուրա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Ժառանգում** (անգլ.՝ inheritance), օբյեկտ կողմնորոշված ծրագրավորման մեխանիզմ, թույլ է տալիս ստեղծել մի նոր կլասս հնի հիման վրա (ժառանգական)։ Նոր ստեղծված կլասսը ունենում է հին կլասսի բոլոր առանձնահատկությունները ու հատկությունները։ Նոր կլասսն իրավունք ունի ստեղծել նոր մեթոդներ և հատկություններ, բացի այդ իրավունք ունի վերցնել ծնող կլասսից։ Այն թույլ է տալիս կառուցել կլասսների հիերարխիա։ Նա մեկն է հինգ տեսակի միություններից։

Ժառանգականությունը տրամադրում է ՕՕՊ(ՕԿԾ) պոլիմորֆիզմ և տվյալների աբստրակցիա։

Ժառանգականության տարբերակներ
----------------------------

### Հասարակ ժառանգում

Կլասսը, որից ստեղծվել է նոր կլաս կոչվում է հիմնական կամ ծնողական (անգլ.՝ base class). Այն կլասսները որոնք ստեղծվել են հիմնական կլասսներից անվանվում են *հետնորդներ*, *ժառանգներ* կամ *ստացված կլասսսներ* (անգլ.՝ derived class)։

Որոշ լեզուներում օգտագործվում են վերացական կլասսներ։ Վերացական կլասսը մի կլասս է, որն իր մեջ պարունակում է գեթ մեկ վերացական մեթոդ, այն նկարագրված է ծրագրում, ունի դաշտեր, մեթոդներ, չի կարող օգտագործվել ուղղակիորեն օբյեկտ ստեղծելիս։

Օրինակ վերացական կլասս կարող է լինել «համալսարանի աշխատակից», որից ժառանգվում են "շրջանավարտների», «պրոֆեսորը» և այլ դասեր։ Քանի որ ստացված դասեր ունեն ընդհանուր դաշտերը եւ գործառույթները (օրինակ՝ «ծննդյան տարեթիվ»), այդ անդամները կարելի է բնութագրել, որպես բազային դաս։ Ծրագրում ստեղծվում են օբյեկտներ "շրջանավարտների» և «պրոֆեսորը» հիման վրա։ Անիմաս կլինի ստեղծել օբյեկտ «համալսարանի աշխատակից»-ի հիման վրա։

### Բազմակի ժառանգում

Բազմակի ժառանգման ժամանակ կլասսը կարող է ունենալ մեկից ավելի նախահայր։ Այս ժամանակ կլասսը վերցնում է բոլոր նախահայրերի մեթոդները։ Առավելությունները այս մոտեցման մեջ այն է, որ ավելի մեծ ճկունություն ունի կլասսը։ Բազմակի ժառանգումներ իրականացվում է «C++»-ում։ Ուրիշ լեզուներից, որ ունեն այդ հնարավորությունը Python-ն է։ Բազմակի ժառանգում աջակցում է նաև ծրագրավորման լեզուն։

Ծանոթագրություններ
------------------

1. ↑  տվյալների աբստրակցիա
2. ↑  Eiffel
3. ↑  UML

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4277478-0 |

 |
**Ճապոնիայի կայսերական կնիք** կամ **Քրիզանթեմի կնիք** (ճապ.՝ 菊の御紋 կիկու-նո գոմոն), Ճապոնիայի ազգային կնիքներից մեկը, պետական խորհրդանիշ՝ դեղին կամ նարնջագույն 16 թերթանի քրիզանթեմի տեսքով։ Ճապոնիայի կայսեր և կայսերական ընտանիքի կողմից օգտագործվող կնիքը և ընտանեկան գերբն է։ Տարբերվում է երկրի կառավարության գերբից։

Պատմություն
-----------

Կամակուրայի ժամանակաշրջանից ի վեր կնիքը համարել են ճապոնական կայսրերի և ճապոնական կայսերական ընտանիքի անդամների խորհրդանիշը։

Կայսերական կնիքը երբեմն օգտագործվել է որպես ազգային զինանշան, չնայած Ճապոնիայում պաշտոնական զինանշան գոյություն չի ունեցել։

Կառուցվածք
----------

Կայսերական կնիքը բաղկացած է կենտրոնական շրջանակից, որը շրջապատված է 16 թերթիկներով, որոնք շրջապատված են դրսի երկրորդ շարքի թերթերով։

Կիրառություն
------------

Քրիզանթեմի պատկերն առաջին անգամ օգտագործվել է Գո-Տոբա կայսեր կողմից։

Որպես կայսերական տան պատվանշան՝ քրիզանթեմի պատկերն ընդունվել է 1869 թվականից։ Մեյձիի հեղափոխության ժամանակ, 1871 թվականի հրամանագրով, բացի Ճապոնիայի կայսրից, ոչ ոք իրավունք չի ունեցել օգտագործել այդ կնիքը։

Երկրորդ համաշխարհային պատերազմից հետո այդ արգելքը հանվել է։

Կայսերական ընտանիքի յուրաքանչյուր անդամ ունեցել է կայսերական կնիքի իր ձևափոխված տարբերակը` 14 թերթիկով։

Սինտոյի սրբավայրերը նույնպես օգտագործել են կայսերական կնիքը կամ դրա մի մասը փոփոխված տեսքով։

Ներկայումս քրիզանթեմի խորհրդանշական պատկերն օգտագործվում է Ճապոնիայի խորհրդարանի և դիվանագիտական հաստատությունների տարածքներում, ծառայում է որպես քաղաքական գործիչների ատրիբուտ, ինչպես նաև  տեղադրվում է ճապոնական արտասահմանյան անձնագրերի շապիկներին։

Պատկերասրահ
-----------

* Փոստային նամականիշՓոստային նամականիշ
* «Միկասա» ռազմանավ«Միկասա» ռազմանավ
* Ճապոնիայի կայսերական գահՃապոնիայի կայսերական գահ
* Ճապոնական անձնագիրՃապոնական անձնագիր

Տես նաև
-------

* Ճապոնիայի կառավարության կնիք
* Քրիզանթեմ և թուր

Ծանոթագրություններ
------------------

1. ↑  [ГОСУДАРСТВЕННЫЙ ГЕРБ // Япония от А до Я. Популярная иллюстрированная энциклопедия. (CD-ROM). — М.: Directmedia Publishing, «Япония сегодня», 2008. — ISBN 978-5-94865-190-3. «Популярная иллюстрированная энциклопедия»]. `{{cite web}}`: Check `|url=` value (օգնություն)
2. ↑  «Государственные символы Японии». *Info-Japan.ru* (անգլերեն). Վերցված է 2020 թ․ դեկտեմբերի 25-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ճապոնիայի կայսերական կնիք» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ճապոնիայի կայսերական կնիք** կատեգորիայում։ |
**Ջրհորի մոտ**, հայ գրող Ստեփան Զորյանի պատմվածքներից։

Սյուժե
------

Պատմվածքը պատմում է մի պատերազմային իրավիճակի մասին, որտեղ կռվում էին ավստրիացի և խորհրդային մարդիկ։ Նրանք իրար տեղերով չէին զիջում և իրար հերթ չտալով առաջ էին շարժվում։ Խորհրդային զինվորների մոտ եղած ջուրը կամաց-կամաց վերջանում էր և երբ իսպառ վերջացավ, երկար մտորումներից հետո զինվորներից Բաղդասարին ուղարկում են դիմացի ջրհորից ջուր բերելու։ Նա սողեսող և մի փոքր էլ վախվորած գնում էր առաջ և ի վերջո, երբ տեղ է հասնում, սպիտակ թաշկինակը բարձրացնում է և հենց այդ պահին ջուր է լցնում։ Ավստրացիները չեն կրակում և թողնում են, որ նա գնա։ Նա տանում է ու տալիս է ջուրը տղաներին։ Տղաները շատ են ուրախանում և խմում են, բայց տղաներից մի քանիսն են ընդամենը խմում, մյուս կեսը ծարավ են մնում։ Դրա համար այս անգամ որոշում են գնալ բոլորով։ Նախ մեկը, հետո երկուսը, հետո երեքը, հետո բոլորը, իսկ հետո նաև ավստրիացիները սկսում են գալ։ Հայկական կողմը թույլ է տալիս, որ որպես փոխհատուցում նրանք էլ ջուր խմեն։ Բայց մյուս անգամ արդեն երկու կողմն էլ միասին են գալիս։ Ջրհորի մոտ նրանք վարում էին ջերմ զրույց, որի ընթացքում նրանք իրար փոխանցում էին հացի կտորներ և ծխախոտ։ Նրանք միասին ծիծաղում էին և խոսում էին միմյանց հետ, սակայն չէին հասկանում իրար։ Ամեն ինչից հետո ավստրիացիները և հայերը հեռանում են իրենց դիրքերը։ 
Արդեն երեկոյան հրաման է գալիս, որ պետք է կրակել և պետք է առաջ գնալ։ Սակայն տղաները չէին ուզում կրակել, քանի որ ուրիշ է, երբ կրակում են նրան, ում չեն էլ տեսել, և ուրիշ է, երբ կրակում են նրան, ում հետ դեռ մի քանի ժամ առաջ զրուցում էին։ Սակայն նրանք ստիպված էին կրակել։ Մի օր հետո հայերի կողմը պատահական գալիս են մի կապիտան և մի պորուչիկ։ Այդ կապիտանը իր հետ տանում է Վասիլ Վասիլիչին։ Տղաները հետաքրքրվում են և իմանում, որ Վասիլ Վասիլիչին սպանել են, քանի որ նա թույլ է տվել զինվորներին շփվել ավստրիացի զինվորների հետ։ Նրանք շատ են ափսոսում այդ բարի մարդուն։ Եվ որոշում են սպանել նրանց այժմյան հրամանատարին, որովհետև մտածում էին, որ նա է մեղավոր ամեն ինչի համար։ Երեկոյան տղաներից մեկը կրակելու ժամանակ կրակում է նաև իրենց հրամանատարին։ Ու բոլորը կարծում են, թե նա մահացել է ավստրիացու գնդակից։

Կերպարներ
---------

* Վասիլ Վասիլիչ
* Բաղդասար
* Ավստրիական զինվորներ
* Խորհրդային զինվորներ
* Կապիտան
* Պարուչիկ

Տես նաև
-------

* Ստեփան Զորյան
* Ջրհորի մոտ (ֆիլմ)

Ծանոթագրություններ
------------------

1. ↑  «Ստեփան Զորյան «Ջրհորի մոտ»». Արխիվացված է օրիգինալից 2017 թ․ նոյեմբերի 14-ին. Վերցված է 2017 թ․ հոկտեմբերի 9-ին.
2. ↑  Ստեփան Զորյան | Ջրհորի մոտ

Արտաքին հղումներ
----------------

* Ջրհորի մոտ (Ստ.Զորյանի համանուն պատմվածքի էկրանավորումը)

 Վիքիքաղվածքն ունի քաղվածքների հավաքածու, որոնք վերաբերում են  ***Ջրհորի մոտ (պատմվածք)*** հոդվածին
**Կրիշյանիս Բարոն** (լատիշ․՝ Krišjānis Barons, հոկտեմբերի 19 (31), 1835, Struteles muiža, Jaunpils Parish, Tukums County, Կուրլանդիական գուբերնիա, Ռուսական կայսրություն - մարտի 8, 1923(1923-03-08), Ռիգա, Լատվիական Հանրապետություն), լատվիացի գրող, բանահավաք և հասարակական գործիչ, դաինաների՝ լատիշական ազգային երգերի հավաքող։

Կենսագրություն
--------------

Կրիշյանիս Բարոնը ծնվել է 1835 թվականի հոկտեմբերի 31-ին Ստրուտելեում, որտեղ հայրն աշխատում էր որպես կառավարիչ։ Սովորել է Վենտսպիլսում և Ելգավայում։ Բարձրագույն կրթությունը ստացել է Դորպատի համալսարանում, որտեղ ծանոթանում է Կրիշյանիս Վալդեմարի հետ և ակտիվորեն մասնակցում լատիշ ուսանողների հավաքներին։ Միջոցների սակավության պատճառով Բարոնն ուսումը կիսատ է թողնում։

1862 թվականին մասնակցում է պետերբուրգյան «Pēterburgas Avīzes» թերթի խմբագրմամբ, իսկ արդյունքում դառնում է գլխավոր խմբագիրը։ 1865 թվականին արգելվում է թերթի լույս ընծայումը, իսկ Կրիշյանիս Բարոնը, որպես քաղաքական անցանկալի անձ, ենթարկվում է ոստիկանության հսկողությանը։

Գրեթե երեսուն տարի աշխատել է Վորոնեժի մարզում որպես տնային ուսուցիչ կալվածատեր Իվան Ստանևիչի ընտանիքում։

Կրիշյանիս Բարոնի տապանաքարը (1985)
1893 թվականին վերադառնում է հայրենի Լատվիա։ Հեղինակն այստեղ սկսեց զբաղվել աշխարհագրությամբ և լեզվագիտությամբ։ Ամբողջ կյանքը նվիրեց լատիշերեն ազգային երգերի հավաքմանը, մշակմանը։ Նա հավաքեց ավելի քան 217 996 տեքստ, որը դարձավ բանահավաքության կարևոր աշխատանքներից մեկն աշխարհում։

Կրիշյանիս Բարոնն իր մահկանացուն կնքել է 1923 թվականի մարտի 8-ին Ռիգայում՝ ութսունյոթ տարեկան հասակում։ Հուղարկավորված է Ռիգայի Մեծ գերեզմանոցում։

Աշխատություններ
---------------

* Լատիշերեն ազգային երգեր (1894-1915) 6 հատորով

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Deutsche Nationalbibliothek* Record #118922890 // Gemeinsame Normdatei (գերմ.) — 2012—2016.

Արտաքին հղումներ
----------------

* Krišjāņa Barona muzejs Արխիվացված 2011-07-22 Wayback Machine
* Memoriālo Muzeju Apvienība - Krišjānis Barons (1835 – 1923) Արխիվացված 2016-07-13 Wayback Machine
* Krišjānis Barons (1835–1923) - folklorists, rakstnieks, publicists - vietas.lv
* Letonika.lv profils
* ailab.lv par Krišjāni Baronu

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կրիշյանիս Բարոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Բառարաններ և հանրագիտարաններ | Լարուսի · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BNE: XX5537956 · BNF: 122692807 · CiNii: DA07824987 · GND: 118922890 · ISNI: 0000000080831912 · LCCN: n82210745 · LNB: 000008231 · NKC: js20020805860 · NLP: a0000001723394 · NTA: 071156712 · NUKAT: n2013000418 · LIBRIS: 38858 · SUDOC: 031486797 · VIAF: 3269731 · WorldCat VIAF: 3269731 |

 |

 |
**«Ձվեր»** (նորվ.՝ Eggs), գեղարվեստական կինոնկար, որը նկարահանվել է Նորվեգիայում։ Ռեժիսորը Բենթ Համերն է։ Սա համարվում է առաջին լիամետրաժ ֆիլմը, որը նկարահանվել է Համերի կողմից իր հիմնած «Bulbul Films» կինոստուդիայում։

«Ձվեր» ֆիլմի պրեմիերան կայացել է 1995 թվականին Կաննի միջազգային կինոփառատոնի ժամանակ։

Սյուժե
------

Ֆիլմում պատմվում է երկու եղբայրների սահուն ու ներդաշնակ կյանքի մասին։ Վերջիններս միայնակ ապրում են փոքր համայնքում։ Ամեն ինչ փոխվում է, երբ բնակավայրում հայտնվում է անսպասելի մի հյուր։ Պարզվում է, որ եղբայրներից մեկը երիտասարդ տարիներին հարևան քաղաք ճանապարհորդություն է կատարել և ապօրինի կապի մեջ է եղել մի կնոջ հետ։ Արդյունքում ծնվել է նրա երեխան, որի մասին տեղյակ չի եղել։

Ծանր հիվանդ մոր խնդրանքով Կոնրադը ուղևորվում է եղբայրների մոտ։ Նա մի երիտասարդ է, որը գամված է հաշմանդամի սայլակին։ Վերջինս շուտով խախտում է եղբայրների տանը ձևավորված անդորրն ու հավասարակշռված կյանքը։

Կոնրադն ունի տարօրինակ մի զբաղմունք։ Նա խելագարի պես հավաքում է թռչուների ձվեր և ունի մեծ հավաքածու։ Իր հետ այդ հավաքածուն բերում եղբայրների տուն։ Կոնրադը երբեք ձեռքից բաց չի թողնում այդ հավաքածուն։ Ամեն առավոտ պահանջում է կաթնաբանանային կոկտեյլի չափաբաժին։ Այդ անսովորություններին շատ դժվարությամբ են վարժվում չամուսնացած եղբայրները։

Դերերում
--------

* Սվերե Հանսեն — *Մու*
* Քյոլ Ստորմոեն — *Պա*
* Լեյֆ Անդրե — *Կոնրադ*
* Յունի Դար — *Ցիլինդիա Վոլունդ*
* Ուլֆ Վենհարդ — *Վերնոն*
* Թրոնդ Հյովիգ — *Բլոմդալ*
* Ալֆ Կոնրադ Օլսեն — *Ջիմ*
* Լեյֆ Մալբերգ — *Պրիստ*

Մրցանակներ
----------

* 1995 — **Amanda Awards պարգև**
	+ լավագույն դերասան (Սվերե Հանսեն և Քյոլ Ստորմոեն)
	+ լավագույն ֆիլմ (Բենթ Համեր)
* 1995 — **Մոսկովյան կինոփառատոն**
	+ Ժյուրիի մրցանակը Սուրբ Աննա ֆոնդից որպես լավագույն դեբյուտ (Բենթ Համեր)
* 1995 — **Տորոնտոյի միջազգային կինոփառատոն**
	+ հատուկ մրցանակ Կինոմամուլի միջազգային ֆեդերացիայի կողմից (Բենթ Համեր)
* 1996 — **Ռուանի Սկանդինավյան կինոփառատոն**
	+ Հանդիսատեսի համակրանքի մրցանակ (Բենթ Համեր)

Ծանոթագրություններ
------------------

1. 1 2 3 4 5 6 7 8 9 10 11 12 13 14 15
2. ↑
3. ↑
4. ↑

Արտաքին հղումներ
----------------

* «Ձվեր»(անգլ.) ֆիլմը Internet Movie Database կայքում 6,8` 10 աստղից

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |
**Իթոն** (անգլ.՝ Eton. /ˈiːtən/ *EE-tən*), քաղաք Անգլիայում՝ Բերքշիր կոմսությունում, Թեմզա գետի ափին, Վինձոր քաղաքի դիմաց, որի հետ կապված է Վինձորյան կամրջով։ Համարվում է քաղաքացիական ծուխ, որի մեջ ներառվում է նաև Իթոն Ուիք գյուղը։ 2011 թվականին անցկացված մարդահամարի տվյալներով բնակչության թվաքանակը եղել է 4.692: 1972 թվականին ընդունված տեղական կառավարման մասին օրենքի համաձայն՝ Բաքինգեմշիր պատմական կոմսության սահմաններում 1974 թվականից Բերքշիրի վարչական տարածքի մաս է կազմել։ 1998 թվականից մտել է Վինձորի և Մեյդենհեդի թագավորական բորոյի (շրջանի) կազմի մեջ՝ որպես ունիտար միավոր։ Իթոնը առավելապես համբավվել է իր նշանավոր քոլեջով, որտեղ ուսանել են բազմաթիվ անվանի մարդիկ, նրանց թվում՝ արքյազններ Ուիլյամն ու Հարրին։

Քաղաքի «Օլդ Իթոնիանս» ֆուտբոլային թիմը 19-րդ դարում երկու անգամ նվաճել է Անգլիայի գավաթը։

Իթոնում է գործում կարապների փրկության նպատակով հիմնադրված բարեգործական հնագույն կազմակերպությունը, որն առաջին հերթին զբաղվում է Թեմզայի, նրա հովտի ու շրջակա տարածքների վիրավորված կան հիվանդացած կարապների բուժումը ապահովելու աշխատանքներով։ Այդ կազմակերպության հովանավորներն են Ջորջ Մայքլը և Մայքլ Փարքինսոնը։

Պատկերասրահ
-----------

* Հայ ՍթրիթըՀայ Սթրիթը
* Քաղաքի առափնյանՔաղաքի առափնյան
* Իթոնի քոլեջի շենքի ճակտոնըԻթոնի քոլեջի շենքի ճակտոնը

Տես նաև
-------

Իթոնի քոլեջ

Ծանոթագրություններ
------------------

1. ↑  «Civil Parish population 2011». *Neighbourhood Statistics*. Office for National Statistics. Արխիվացված է օրիգինալից 2016 թ․ նոյեմբերի 30-ին. Վերցված է 2016 թ․ նոյեմբերի 29-ին.
2. ↑  Cite legislation UK |type=act |year=1972 |chapter=70 |schedule=1 |act=Local Government Act 1972 |date=26 October 1972 |accessdate=27 December 2021

Արտաքին հղումներ
----------------

* Eton Town Council

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իթոն» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ նորվեգական |
|  |
| Չափորոշչային վերահսկողություն | NKC: ge129136 · VIAF: 150111710 · WorldCat VIAF: 150111710 |

 |
**«Ձկան շուկա»** (հոլ.՝ De vismarkt[), հոլանդացի նկարիչ, ժանրային գեղանկարչության վարպետ, Հոլանդական գեղարվեստի ոսկեդարի ներկայացուցիչ Հենդրիկ Մարտենս Սորգի նկարներից։ Այս ստեղծագործությունը հեղինակը վրձնել է 1650 կամ 1670 թվականներին։ Յուղաներկով կտավի չափերն են 47,5 × 65 սմ։

Այսօր «Ձկան շուկա» ստեղծագործությունը պահպանվում և ցուցադրվում է Պետական թանգարանում (Ամստերդամ, Նիդերլանդներ)։

Նկարագիր
--------

«Ձկան շուկա» ստեղծագործությունը կենցաղային ժանրով է նկարված։ Պատկերված է միջնադարյան քաղաքի շուկայի հրապարակ, որտեղ տեղի է ունենում ծովամթերքի առևտուր։ Առաջին պլանում ձախից նստած է վաճառողուհին, որը ձուկը պարզել է գնորդին։ Նրա շուրջը, գետնին, նույնպես ձկներ կան նկարված։ Կնոջ հետևում փակ տաղավար է, որտեղ երկու կանայք են կանգնած․ մեկը ձուկ է մաքրում, մյուսը դրամ հաշվում։ Աջ կողմում ծեր ձկնորսը ձեռնասայլակից միդիա է վաճառում։ Երկրորդ պլանում նկարված են շուկայի տաղավար և Ռոտերդամի շենքերը։

Ձախ կողմի անկյունում Հենդրիկ Մարտենս Սորգը ձկնորս և արագիլ է պատկերել (Եվրոպայի որոշ քաղաքներում ձկան շուկաներում թևերը խուզած արագիլներ են պահել, որ շուկան փակվելուց հետո դրանք մաքրեին հրապարակը ձկան մնացորդներից)։

Հեղինակը «Ձկան շուկա» ստեղծագործությունում ստորագրել է նեքևի ձախ անկյունում՝ *HM. Sorgh*։

Ծանոթագրություններ
------------------

1. 1 2 3 4
2. 1 2 3
3. 1 2 3 4
4. ↑
5. 1 2  «De vismarkt, Hendrick Martensz. Sorgh, 1650 - 1670». *Rijksmuseum* (հոլանդերեն). Արխիվացված օրիգինալից 2022 թ․ նոյեմբերի 22-ին. Վերցված է 2023 թ․ հոկտեմբերի 11-ին.
6. ↑  Андерсон, К. 2021

Գրականություն
-------------

*Андерсон, К.* Архитектура. Торжество гармонии. Ренессанс в Европе. — М.: SLOVO, 2021. — С. 186. — 264 с. — ISBN 978-5-387-01680-6

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |

 |
**Մացա** (եբրայերեն՝ ‪מַצָּה‎, եզակի matse, հոգնակի՝ matzes կամ matses), (*մացա*, եբրայերեն՝ מַצּוֹת‎)՝ հրեական անթթխմոր չհամեմված հաց, որին ոչինչ չի ավելացված, օրինակ՝ սոխ կամ ձու։ Մացան թույլատրելի էր օգտագործել հրեական Զատիկի տոնին։ Նման է հայկական լավաշին, ռուսական բաղարջին, նշխարին։

Պատմություն
-----------

Մացայի պատրաստման արտադրական գործընթացը 17 դարում
Զատիկի տոնին չէր թույլատրվում օգտագործել թթխմոր, հակառակ դեպքում՝ օգտագործողները իբրև պատիժ կարտաքսվեին Իսրայելից։ 
Մացա հացը պատրաստելիս ջուրն ու ալյուրը պետք է խառնել այնքան արագ, որ խմորում տեղի չունենա։

Այն նման է հայկական չոր լավաշին։

### Պատրաստում․ 17-րդ դար

17-րդ դարում Հրեական Զատիկի հացի պատրաստումն արդեն մեքենայացված էր։ Պատրաստում էին տղամարդիկ, որոնք հունցում, թակիչով թակում, փոքր գնդերի էին բաժանում, որից հետո հարթեցնում, գրտնակում էին խմորը, իսկ խմորի շերտերը տաք ջեռոցում թխելուց և սառելուց հետո հացի չոր շերտերը տեղավորում էին մեծ կլոր տուփերի մեջ։

Մացա սննդամթերքը ինքնին ավելի հարուստ է ածխաջրերով քան ցանակացած այլ տարրով։ Համանման ձևով այս սննդամթերքը համեմատաբար մեծ կալորիականություն ունի, պարունակում է երկաթ, Վիտամին B1 և սելեն տարրեր։

Պատկերասրահ
-----------

* Ավանդական մացաԱվանդական մացա
* Ալզասի Վասելոն քաղաքում Ռենե Նեյմանի կողմից պատրաստված մացաԱլզասի Վասելոն քաղաքում Ռենե Նեյմանի կողմից պատրաստված մացա

Ծանոթագրություններ
------------------

1. ↑  Mariette, door (2017 թ․ ապրիլի 12). «Matzes». *Overetengesproken.nl* (հոլանդերեն). Վերցված է 2020 թ․ օգոստոսի 7-ին.
2. ↑  «FOX 11 Los Angeles-ի հաղորդավարուհի Արաքսյա Կարապետյանն ուղիղ եթերում մացա է համտեսել՝ համեմատելով այն լավաշի հետ». *style.news.am*. Վերցված է 2020 թ․ օգոստոսի 7-ին.
3. ↑  «Մացա սննդամթերքի մասին տեղեկատվություն». *Food Struct*. Վերցված է 2020 թ․ օգոստոսի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մացա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի փոքր · Համառոտ հրեական · Հրեական Բրոքհաուսի և Եփրոնի · Նոր |
|  |
| Չափորոշչային վերահսկողություն | LCCN: sh85082274 |

 |
**Էլ Ամադիա** (արաբ․՝ العمادية‎‎) կամ **Ամեդի** (Կաղապար:Lang-kur, Կաղապար:Lang-ku2), քաղաք Իրաքի Դահուկ մուհաֆազայում, Իրաքյան Քուրդիստանում։

Աշխարհագրություն
----------------

Էլ Ամադիան գտնվում է բլրի գագաթին։ Քաղաքի երկարությունը 1000 մետր է, լայնությունը՝ 500 մետր։ Բնակավայրը գտնվում է ծովի մակարդակից 1400 մետր բարձրությունում։

Մինչև թուրքական սահման ուղիղ գծով հեռավորությունը 17 կմ է։

Պատմություն
-----------

Բնակավայրի պատմությունը սկսվում է մեր թվարկությունից առաջ երրորդ հազարամյակից։ Երկար ժամանակ դեպի գյուղ մուտքը հնարավոր էր միայն ժայռի մեջ փորված նեղ աստիճաններով։ Ժամանակակից շինությունների հետ միաժամանակ այստեղ պահպանվել են ասորական հնագույն շինությունների ավերակներ, ինչպես նաև սինագոգի և քրիստոնեական եկեղեցու ավերակներ։

Ըստ ավանդության մերձակայքում ապրել են պարսիկ մոգեր ու քրմեր․ որոնք զբաղվել են կախարդությամբ։ Հենց այստեղից, ըստ որոշ հետազոտողների կարծիքի, դեպի Բեթղեհեմ են եկել աստվածաշնչյան երեք մոգերը՝ Մելքոնը, Գասպարն ու Բաղդասարը՝ ընծաներ տանելով նորածին Հիսուսին։

Էլ Ամադիայում է ծնվել է XII դարում ապստամբող հրեաների առաջնորդը՝ Դավիթ Ալ Ռույը, ով ինքնահռչակ մեսիա էր։ Ըստ պատմաբան Ջոզեֆ հա Քոենի (1496-1575) 1163 թվականին բնակավայրի հրեաների թիվը կազմել է շուրջ հազար ընտանիք․ Ալ Ռույը գլխավորել է հեղափոխությունը ընդդեմ Ամադիայի և սպանվել։

Բնակչություն
------------

XIX դարավերջին Էլ Ամադիայի բնակչությունը կազմել է 6000 մարդ, որից 2500՝ քրդեր, 1900՝ հրեաներ, 1600՝ քաղդեացիներ։ Այսօր էլ բնակչության թիվը գրեթե չի փոխվել։ Իրար կողքի ապրող քրիստոնյա և մուսուլման բնակիչներն ունեն բարիդրացիական հարաբերություններ։

Ծանոթագրություններ
------------------

1. ↑  Ирак, Кувейт // Атлас мира / сост. и подгот. к изд. ПКО «Картография» в 1999 г. ; отв. ред. Т. Г. Новикова, Т. М. Воробьёва. — 3-е изд. стер. отпеч. в 2002 г. с диапоз. 1999 г. — М. : Роскартография, 2002. — С. 121. — ISBN 5-85120-055-3.
2. ↑  Արտասահմանյան երկրների աշխարհագրական անվանումների բառարան / խմբ․ Ա․ Մ․ Կոմիկով. — 3֊րդ հրատարակություն. — Մոսկվա: Նեդրա, 1986. — С. 444.
3. ↑  Bailey, Betty Jane. Who are the Christians in the Middle East? Wm. B. Eerdmans Publishing Company (May 2003)
4. ↑  «Jewish Encyclopedia». 1906. Արխիվացված է օրիգինալից 2011 թ․ հոկտեմբերի 16-ին. Վերցված է 2009 թ․ սեպտեմբերի 12-ին.
5. ↑  «Catholic Encyclopaedia». Appleton. 1907. Արխիվացված է օրիգինալից 2015 թ․ մարտի 1-ին. Վերցված է 2009 թ․ սեպտեմբերի 12-ին.

Արտաքին հղումներ
----------------

* Краткий путеводитель по Иракскому Курдистану(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլ Ամադիա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի · Հրեական Բրոքհաուսի և Եփրոնի |
|  |
| Չափորոշչային վերահսկողություն | LCCN: n92121234 · NKC: ge702045 · VIAF: 131495142 · WorldCat VIAF: 131495142 |

 |
**Կորայմա Ալեհանդրա Տորես Դիաս** (իսպ.՝ Coraima Alejandra Torres Díaz, հունիսի 6, 1973(1973-06-06), Վալենսիա, Վենեսուելա), վենեսուելացի դերասանուհի, որը հանրաճանաչություն է ձեռք բերել «Կասանդրա» հեռուստասերիալի գլխավոր դերակատարման շնորհիվ։ Դերասանական կարիերան սկսել է Վենեսուելայում 1980-ական թվականների վերջին։ Նրա առաջին դերերը եղել են «Գարդենիա» և «Ալոնդրա» հեռուստանովելներում։ Առաջին գլխավոր դերն ստացել է 1992 թվականին՝ հայտնի «Կասսանդրա» հեռուստասերիալում, որը ցուցադրվել է ավելի քան 100 երկրներում։ «Կասանդրա»-ից հետո մեկնել է Կոլումբիա, որտեղ գլխավոր դեր է ստացել «Երազներ և հայելիներ» հեռուստասերիալում, որտեղ նրա գործընկերը կոլումբիացի դերասան Նիկոլաս Մոնտերոն էր։ Նրանք սիրահարվել և ամուսնացել են 1996 թվականին։

Կորայման խաղացել է նաև «Երկվորյակներ» մինի-սերիալում և մեկ այլ վենեսուելական հեռուստասերիալում, որից հետո նա աշխատել է Պերուում և Արգենտինայում՝ նկարահանվելով ևս երեք հեռուստասերիալներում։ Նրա վերջին դերակատարումները եղել են «Amor del bueno» և «Լորենա» սերիալներում։ Բնակվում է Կոլումբիայի մայրաքաղաք Բոգոտայում։ Կորայման աշխատել է կոլումբիական «Վերջին երջանիկ ամուսնություն» սերիալում՝ մարմնավորելով Կամիլա անունով մի կնոջ, որը ստիպված է դիմագրավել կյանքի դժվարություններին ամուսնուն թողնելուց հետո։

2012 թվականին աշխատել է «5 ազատ այրիներ» սերիալում։

Հեռուստանովելներ
----------------

* «Ալոնդրա» (RCTV International - RCTV, 1989.)
* «Գարդենիա» (RCTV International - RCTV, 1990.)
* «Կասանդրա» (RCTV International - RCTV, 1992.)
* «Դուլս Իլյուզիոն» (RCTV International - RCTV, 1993.)
* «Երազներ և հայելիներ» (RTI, 1995.)
* «Կամբիո դե Պիել» (RCTV International –RCTV, 1997.)
* «Մարիա Էմիլիա Քուերիդա» (ATV, 1999.)
* «Ամոր Լատինո» (Արգենտինա)
* «Սոլեդադ» (América Producciones, Պերու)
* «Ամոր Դել Բուենո» (Վենեվիժն Ինտերնացիոնալ, Վենեսուելա)
* «Լորենա» (RCN հեռուստատեսություն, 2005 թ.)
* «Վերջին երջանիկ ամուսնություն» (Կամիլա Անդրադե) (RCN հեռուստատեսություն, 2008.)
* «Մարդասպան կանայք» (Կարմեն, Հոնրադա) (RCN հեռուստատեսություն, 2008.)
* «Լա Պոլա» (RCN 2010)
* «5 ազատ այրիներ» (Sony Pictures 2012)

Ծանոթագրություններ
------------------

1. ↑  . `{{cite web}}`: Missing or empty `|title=` (օգնություն)
2. ↑  . `{{cite web}}`: Missing or empty `|title=` (օգնություն)

Արտաքին հղումներ
----------------

* Կորայմա Տորես Internet Movie Database կայքում
* Coraima Torres in VenCOR

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կորայմա Տորես» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · ČSFD · Internet Movie Database · ԿինոՊոիսկ |

 |
Բանկոմատ ԱՄՆ֊ում
**Բանկոմատների** օգտագործումը բանկերի համար դարձավ առաջին փորձը՝ հաճախորդին հնարավորություն տալու իր հաշվի վերաբերյալ աշխատանքին ծանոթանալու համար, որը նա կարող է անել օրվա ցանկացած ժամին և գրեթե ցանկացած տեղում։ Ներկայումս ակտիվ կերպով զարգանում է «Բանկ-հաճախորդ» համակարգը, սակայն մասնավոր անձանց համար բանկոմատները դեռ շատ երկար կմնան միակ միջոցը՝ բանկի հեռավոր մուտք չգործելու համար։

Ընդհանուր առմամբ՝ բանկոմատը իրենից ներկայացնում է մի սարք, որը կատարում է հետևյալ տիպի ֆինանսական գործառնություններ՝

* Զանազան հաշիվներից կանխիկ թղթադրամի

տրամադրում

* Ընթացիկ, ժամկետային և այլ հաշիվների վրա ավանդի ընդունում
* Ընթացիկ հաշվից գումարի փոխանցում դեպի ժամկետային, և հակառակը, կրեդիտային քարտից՝ ընթացիկ։

Բանկոմատների օգտագործումը բավական մեծ ներդրված կապիտալներ է պահանջում, որովհետև բանկոմատներ օգտագործում են միայն խոշոր բանկերը։ Բանկոմատների օգտագործման արդյունավետության գնահատման ցուցանիշ կարելի է համարել մեկ օրվա ընթացքում օգտագործվող պլաստիկ քարտերի քանակը։ Անգլիայում, ԱՄՆ-ում այս ցուցանիշը հասնում է 2-4 հազար քարտ բանկոմատ։ Դրա հետ մեկտեղ՝ յուրաքանչյուր բանկոմատ միջին հաշվարկով մեկ շաբաթում օգտագործվում է 1750 անգամ, կամ մեկ օրում՝ 250 անգամ (ըստ 2007 թ. տվյալների)։ Իսկ մեր երկրում յուրաքանչյուր բանկոմատ միջին հաշվարկով մեկ շաբաթում օգտագործվում է 250-300 անգամ, կամ մեկ օրում՝ 40-50 անգամ։ Հիմնականում բանկոմատները հասանելի են լինում փողոցում կամ տեղադրված են լինում բանկի ներսում։

Սովորաբար բանկոմատը բաղկացած է՝

* PC, պարզ PC՝ i286 կամ i386 պրոցեսորներով,
* Մոնիտոր կամ հատուկ ցուցատախտակ
* Ստեղնաշար
* Հատուկ նեղ տպող սարք՝ անցկացվող գործառնությունների վերաբերյալ անդորրագիր տրամադրելու համար
* Հաշվիչ սարք,
* Դրամական միջոցների պահեստ և դրանց կեղծությունը ստուգելու համապատասխան մեխանիզմ,

Բացի դրանից, անհրաժեշտ է հատուկ կիրառական ծրագրային ապահովում՝ բոլոր բլոկերի աշխատանքի կառավարման համար, և հեռահաղորդակցման սարքավորում՝ համակարգչային ցանցին միանալու համար։

Արտաքին հղումներ
----------------

* Кондрашов Ю.Н. «Введение в проектирование автоматизированных банковских систем»

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բանկոմատ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4019894-7 · LCCN: sh85020583, sh85010081 |

 |
**Կովիկ** (ռուս.՝ Kovik River, ֆր.՝  Rivière Kovik, որոշ քարտեզներիում գրվում է Kovic), գետ կանադական Քվեբեկ նահանգի Նունավիկ շրջանում՝ արկտիկական տունդրայում։

Հոսանքի ուղղություն
-------------------

Գետը սկիզբ է առնում Վանաս լճից (անգլ.՝ Lake Vanasse) ինտուինական Սալուիտ համայնքից 40 կիլոմետր հարավ և հոսում է դեպի հարավ–արևելք, ապա հարավ–արևմուտք դեպի Բելլա լիճը (անգլ.՝ Lake Belleau), և արևմուտքում դեպի Շասե լիճը (անգլ.՝ Lake Chassé), գետը արևմտյան ուղղությամբ շարունակում է հոսել մինչև Մանիրակ լիճը (անգլ.՝ Lake Maniraq), որտեղից գետն ընդունում է իր աջ վտակը՝ Դերվիլը։ Դրանից հետո գետ է թափվում ևս մի վտակ՝ Դուրուվրեյը։

Մշակույթ
--------

Գետի անունը հիշատակվում է էսկիմոսների Օկատիկ ողբերգական պատմության մեջ։ Լեգենդում Օկատիկի որդին որսի ժամանակ զոհում է և հայրը խենթանում է։

Վտակներ
-------

* Դուրուվրեյ (անգլ.՝ Durouvray River)
* Դերվիլ (անգլ.՝ Derville River)

Ծանոթագրություններ
------------------

1. ↑  Government of Quebec (2002). «Parc national des Monts-de-Puvirnituq project». *Park Projects north of the 52nd parallel* (անգլերեն). mddep.gouv.qc.ca. Վերցված է 2014 թ․ մարտի 4-ին. `{{cite web}}`: External link in ``|publisher=`` (օգնություն)

Արտաքին հղումներ
----------------

* Rivière Kovik Google Maps-ում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
**Սուրբ Պետրոսի և Սուրբ Գևորգի Բամբերգի մայր տաճար** (գերմ.՝ Bamberger Dom St. Peter und St. Georg), Բամբերգի մայր տաճարը, Գերմանիայի կայսերական յոթ տաճարներից մեկը։

Պատմություն
-----------

Բամբերգի տաճարի ներքին տեսքը
Տաճարի շինարարությունը սկսվել է 1004 թվականին Հռոմեական Սրբազան կայսրության կայսր Հենրիխ II Սրբազանի ցուցումով։ Տաճարը օծվել է 1012 թվականի մայիսի 6-ին։ 1081 թվականին այն վնասվել է հրդեհից, սակայն 1111 թվականին եպիսկոպոս Օտտո Բամբերգցին օծել է նորից կառուցված եկեղեցին։ Եվս մեկ հրդեհից հետո` 1215 թվականին, սկսվում է թվով երրորդ տաճարի շինարարությունը։ Այն օծվում է 1237 թվականին։

Տաճարում թաղված են մի շարք նշանավոր մարդիկ, այդ թվում` Հենրիխ II Սրբազանը, նրա կինը` Կունիգունդա Լյուքսեմբուրգցին, Կլիմենտ II Հռոմի պապը (նա Հռոմի միակ պապն է, որ թաղվել է Գերմանիայում) և Գերմանիայի առաջին արքան Գոգենշտաուֆենների արքայատոհմից` Կոնրադ III-ը
:

Ներկայումս Բամբերգի մայր տաճարը ռոմանական ճարտարապետության օրինակ է։ Երկարությունը 94 մ է, լայնությունը` 28 մ, բարձրությունը` 26 մ։ Անկյուններում կառուցված են չորս աշտարակներ, որոնցից յուրաքանչյուրի բարձրությունը 81 մ է։ Աշտարակներում նկատելի են գոթիկայի տարրեր։

Երկրորդ համաշխարհային պատերազմի ժամանակ Բամբերգը գրեթե չի տուժել, այնպես որ տաճարի վերականգնման առիթ չի առաջացել։ Տաճարը քաղաքի պատմական մասի հետ 1993 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

### Բամբերգի հեծյալ

Բամբերգի հեծյալը
Բամբերգի հեծյալը գերմանական միջնադարի ամենահայտնի քանդակներից է։ Կա տեսակետ, որի համաձայն հեծյալը ներկայացնում է հունգարական Իշտվան I Սրբազան արքային, որի օրոք Հունգարիան ընդունել է քրիստոնեությունը։ Նացիզմի տարիներին եղել է պաշտամունքի առարկա` համարվելով գերմանական ոգու մարմնավորում և ազգային հերոսի ընդհանրական կերպար։

Նկարների պատկերասրահ
--------------------

  

* Բամբերգի տաճար - Bamberger Dom
* 
* 
* 
* 
* 
* 
* 
*

Ծանոթագրություններ
------------------

1. ↑  archINFORM (գերմ.) — 1994.
2. ↑
3. ↑  Weltgeschichte-Daten Fakten Bilder- Georg Westermann Verlag; Braunschweig 1987- ISBN 3-07-509036-0
4. ↑  Энциклопедия «Кругосвет». Генрих II Святой
5. ↑  Town of Bamberg

Գրականություն
-------------

* «Бамберг, город». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

Արտաքին հղումներ
----------------

* Բամբերգի մայր տաճարը Գերմանիայի տեսարժան վայրերի շարքում
* Բամբերգի մայր տաճար

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բամբերգի տաճար» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս |
|  |
| Չափորոշչային վերահսկողություն | GND: 4104214-1 · ISNI: 000000010690085X · LCCN: n50058483 · NKC: olak2007396408 · VIAF: 134239076 · WorldCat VIAF: 134239076 |

 |
**Մարիանա Փախոն Լոնդոնո** (իսպ.՝ Mariana Pajón Londoño, հոկտեմբերի 10, 1991(1991-10-10), Մեդելյին, Կոլումբիա), կոլումբիացի հեծանվորդ։

Կարիերա
-------

Նա իր առաջին ազգային տիտղոսը նվաճել է 5 տարեկանում, իսկ աշխարհի առաջին տիտղոսը` 9 տարեկանում։ Ընդհանուր առմամբ, նա հաղթել է աշխարհի 14 առաջնությունների, ԱՄՆ-ում 2 ազգային առաջնությունների, Լատինական Ամերիկայի 9 առաջնությունների և Համաամերիկյան 10 առաջնությունների ժամանակ։ 2012 թվականի Օլիմպիական չեմպիոն։ Նա առաջին կոլումբիացին է, ով նվաճել է օլիմպիական երկու ոսկե մեդալ BMX-ում այս հաղթանակը երկրորդն էր կոլումբիացի մարզիկների համար Օլիմպիական խաղերին մասնակցության պատմության մեջ։ Նա հաղթանակը կրկնել է Ռիո դե Ժանեյրոյում 2016 թվականին։ 2011, 2014 և 2016 թվականների աշխարհի չեմպիոն, Կենտրոնական Ամերիկայի և Կարիբյան ավազանի խաղերի չեմպիոն։ Կոլումբիայի լավագույն կին մարզիկ 2010 և 2011 թվականներին։

2012 թվականի ամառային Օլիմպիական խաղերի բացման արարողության ժամանակ Կոլումբիայի դրոշակակիր լինելուց հետո, Պախոնի առաջին մասնակցությունը BMX իրադարձությանը հանգեցրեց 2012 թվականի խաղերի ընթացքում Կոլումբիայի համար առաջին ոսկե մեդալի, իսկ երկրորդը ` ընդհանուր առմամբ, Կոլումբիայի մասնակցությունը Օլիմպիական խաղերին։

Սպորտային մականունները` «*Տատա*»,«*BMX թագուհի*»։

Ծանոթագրություններ
------------------

1. ↑  Мариана Пахон из Колумбии - олимпийская чемпионка по велоспорту в классе BMX
2. ↑  «Mariana Pajón, oro histórico para Colombia en Londres 2012». Արխիվացված է օրիգինալից 2012 թ․ օգոստոսի 13-ին. Վերցված է 2020 թ․ օգոստոսի 23-ին.
3. ↑  Mariana Pajón ganó medalla de oro en ciclismo BMX en Río 2016. *RPP noticias*, 19 Август 2016.

Արտաքին հղումներ
----------------

* Профайл на сайте олимпийских игр 2012 года
* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարիանա Պախոն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | CycleBase · Cycling Archives · Olympic Channel · Red Bull · ՄՕԿ |

 |
**Կոմ** (*բուլղար․՝ Ком*, հայտնի է նաև որպես **Մեծ Կոմ** (*բուլղար․՝ Голям Ком*)), լեռնագագաթ Արևմտյան Ստարա Պլանինայում, որը գտնվում է Արևմտյան Բուլղարիայում, Սերբիայի սահմանի մոտ։ Գագաթն ունի 2.016 *մ* բարձրություն և ընկած է Բերկովիցա քաղաքից հարավ, լինելով նրա ավանդական խորհրդանիշը։

Աշխարհագրություն
----------------

Կոմը, **Միջին Կոմ** (*բուլղար․՝ Средин Ком*) և **Փոքր Կոմ** (*բուլղար․՝ Малак Ком*) ստորին գագաթների հետ միասին, կազմում է արևմուտքից արևելք ձգվող բլուր, կլորացված խոտածածկ լեռնաշղթայով, կտրուկ ժայռոտ հյուսիսային լանջով։ Նրանից դեպի հյուսիս՝ Բերկովիցա և հարակից դաշտերը, ինչպես նաև Մոնտանան և Օգոստայի ջրամբարը մոտ 30 *կմ* հեռավորության վրա։

Գրականության մեջ
----------------

Գագաթից ոգեշնչվելով ազգային գրող Իվան Վազովը ստեղծել է «Կոմի վրա» բանաստեղծությունը։ Ի պատիվ Վազովի, գագաթին տեղադրվել է նրա պատկերով և բանաստեղծությունից հատվածներ պարունակող բարիելիեֆ հուշատախտակ։

Զբոսաշրջություն
---------------

Կոմը նաև *Եվրոպական E3 հետիոտն երթուղու* բուլղարական հատվածի սկիզբն է, որը Բալկանյան լեռների հիմնական լեռնաշղթայի երկայնքով հայտնի է նաև որպես Կոմ - Էմինե արահետ, ինչպես նաև համանուն արտաճանապարհային (*off-road*) վազքուղի։

Կոմ սարի գագաթը բարձրանալու մի քանի ուղիներ կան, ինչպիսիք են Կոմ տնակից (երկժամյա վերելք), Պետրոհան լեռնանցքից (գագաթին հասնելը տևում է 3 ժամ 30 րոպե), Կոմշտիցա և Գինցի գյուղերից (3 ժամ հեռավորության վրա) ուղիները։

Հարավային Մորավայի գլխավոր վտակը Նիշավա գետն է, որը սկիզբ է առնում Կոմ գագաթից արևելք, ինչպես Վիսոչիցան։ Միջուրի հետ միասին, Կոմը արևմտյան Բալկանյան լեռների ամենաբարձր և ամենահայտնի գագաթներից է։ Գագաթը *Բուլղարիայի 100 զբոսաշրջային վայրերի* մի մասն է, Բերկովիցայի ազգագրության թանգարանի հետ միասին։ Գագաթից իջնում են դահուկային մի քանի ուղի։

Հիշատակում
----------

Անտարկտիդայի Ֆալյերեսի ափին գտնվող Կոմ սառցադաշտը կոչվել է գագաթի անունով։

Կոմ անունով բուլղարական ապրանքանիշով հանքային ջուր կա։

Պատկերասրահ
-----------

* Իվան Վազովի բարձրաքանդակ Կոմի գագաթինԻվան Վազովի բարձրաքանդակ Կոմի գագաթին
* Կոմի հին շալեԿոմի հին շալե
* Կոմի նոր շալեԿոմի նոր շալե

Ծանոթագրություններ
------------------

1. 1 2  «Берковица >> Туризъм >> Връх Ком». *web.archive.org*. 2008 թ․ հոկտեմբերի 19. Արխիվացված է օրիգինալից 2008 թ․ հոկտեմբերի 19-ին. Վերցված է 2021 թ․ ապրիլի 17-ին.
2. ↑  «ДО ВРЪХ КОМ». *www.planinite.info*. Վերցված է 2021 թ․ ապրիլի 17-ին.
3. ↑  «Copernix - Know thy World». *copernix.io*. Վերցված է 2021 թ․ ապրիլի 17-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կոմ (գագաթ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Հիմալայան կատու** (ռուս.՝ Гималайская кошка), երկարամազ կատվի ցեղատեսակ, որը նման է պարսկականին, ունի կապույտ աչքեր, բաց գույնի մարմին, ավելի մուգ թաթեր, մռութ, ականջներ և պոչ, ինչը ավելի շատ բնորոշ է սիամական կատվին։ Ցեղատեսակի Եվրոպական անվանումն է Պարսկական գունավոր-կետ։ 

Հիմալայան կատու
Պարզորոշ որոշված չէ, արդյոք հիմալայան կատուն առանձին ցեղատեսակ է, թե ոչ։ Օրինակ կատվասերների կազմակերպությունը հիմալայան կատվին համարում է պարսկականի գունավոր տեսակը, իսկ կատուների միջազգային կազմակերպությունն այն համարում է առանձին ցեղատեսակ՝ «Պարսկական ցեղատեսակի խումբ» անվամբ, որը պարսկական և էկզոտիկ կարճամազ կատուների հետ դասվում է նույն խմբում։

Արտաքին տեսք
------------

Պարսկական կատուների նման, ունեն կարճ ոտքեր և կլոր մարմին, որը թույլ է տալիս մեծ ցատկեր կատարել։ Որպես կանոն, ունեն մեղմ բնավորություն, բայց ավելի ակտիվ են, քան պարսկական կատուները և կարողանում են մի քանի ժամ վազել անընդհատ վազել խաղալիքի հետևից։

Խնամք
-----

Ինչպես այլ երկարամազ կատուներին, այնպես է հիմալայականներին անհրաժեշտ է ամենօրյա մաքրություն, որպեսզի մորթին լավ տեսք ունենա, բացի դրանից, կախված կատվի տեսակից՝ գուցե անհրաժեշտ լինի է դնչի ամենօրյա մաքրումը։

Ծանոթագրություններ
------------------

1. ↑  TICA Persian Breed Group Standard(չաշխատող հղում)
 (անգլ.)
2. ↑  *Helgren, J. Anne* 6: The Recognized Breeds // Encyclopedia of Cat Breeds. — Barron's Educational Series, Inc. 1997. — С. 134. — ISBN 0-7641-5067-7 (անգլ.)

Արտաքին հղումներ
----------------

* Гималайская кошка на Open Directory Project. Архивировано.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հիմալայան կատու» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Պայթող տաբատներ**, ֆերմերների հագուստի անվան հետ կապված եզր, որը ծագել է, երբ 1930-ական թվականներին Նոր Զելանդիայի ֆերմերները, ըստ տեղեկությունների, տաբատների հետ կապված խնդիրներ են ունեցել, երբ փորձ է արվել վերահսկել գյուղատնտեսական օշինդր մոլախոտի աճը։

Ֆերմերները նատրիումի քլորատ են օգտագործել, ինչը որպես մոլախոտի դեմ պայքարի միջոց խորհուրդ էր տվել կառավարությունը։ Նատրիումի քլորատը ուժեղ օքսիդացնող նյութ է և փոխազդում է հագուստի օրգանական մանրաթելերի` բրդի և բամբակի հետ։ Սրսկած հեղուկի մի մասը հայտնվել էր նրանց հագուստի վրա, և հաղորդագրություններում նշվել է, որ ֆերմերների տաբատները տարբեր ձևերով մխում և բռնկվում էին։ Զեկույցներից մեկում նշվել է, որ որոշ տաբատներ ծխացել և այրվել են լվացքի պարաններից կախված, մի մասն այրվել և պայթել է ֆերմերների հագին և առաջացրել ծանր այրվածքներ։

Պատմությունը գրել է Մասսիի համալսարանի դասախոս Ջեյմս Ուոթսոնը «Պարոն Ռիչարդ Բաքլիի պայթող տաբատի նշանակությունը» հոդվածում, որի համար նա հետագայում նա արժանացել է Իգնոբելյան մրցանակի։

Հեռուստաքննություն
------------------

2006 թվականի մայիսին ամերիկյան հայտնի *MythBusters* հեռուստաշոուն «Պայթող տաբատ» դրվագում, հիմնվելով 1930-ական թվականների Նոր Զելանդիայի դեպքերի վրա, ուսումնասիրել է այն գաղափարը, որ տաբատները կարող են պայթել։ Փորձարկողները 100%-անոց բամբակյա կոմբինեզոնի վրա չորս նյութ են փորձարկել։ Սրանցից յուրաքանչյուրը ենթարկվել է բռնկման չորս տարբեր եղանակների՝ բոց, ճառագայթային ջերմություն, շփում և հարված։

Թեստերը նաև ցույց են տվել, որ առաջին երեք նյութերից և ոչ մեկը տաբատի այրման պատճառ չի հանդիսացել և հավանաբար միայն նատրիումի քլորատն է եղել տեղի ունեցած իրադարձությունների պատճառ։

Ծանոթագրություններ
------------------

1. ↑  "Trousers Explode, Evening Post, 21 April 1933
2. ↑  «Dr Watson and the exploding trousers». Massey University. 2005 թ․ հոկտեմբերի 10. Արխիվացված է օրիգինալից 2006 թ․ հոկտեմբերի 3-ին. Վերցված է 2006 թ․ սեպտեմբերի 11-ին.
3. ↑  "The Significance of Mr. Richard Buckley's Exploding Trousers: Reflections on an Aspect of Technological Change in New Zealand Dairy Farming between the World Wars" Արխիվացված 2013-10-23 Wayback Machine, Agricultural History magazine
4. ↑  «James Watson for "The Significance of Mr. Richard Buckley's Exploding Trousers."». *improbable.com*. Արխիվացված է օրիգինալից 2009 թ․ օգոստոսի 30-ին. Վերցված է 2011 թ․ հունվարի 4-ին.
5. ↑  «Episode 53: Exploding Trousers, Great Gas Conspiracy». *Unofficial MythBusters: Episode guides*. 2006 թ․ մայիսի 28. Արխիվացված է օրիգինալից 2022-05-11-ին. Վերցված է 2023-11-14-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2776003013 |

 |
**«Արագիլներ»** (լեհ.՝ Bociany), լեհ նկարիչ-ռեալիստ Յուզեֆ Խելմոնսկու նկարներից։ Այս ստեղծագործությունը հեղինակը վրձնել է 1900 թվականին։ Յուղաներկով կտավի չափերն են 150 × 198 սմ։

Այսօր «Արագիլներ» ստեղծագործությունը պահպանվում և ցուցադրվում է Վարշավայի ազգային թանգարան (Վարշավա, Լեհաստան)։

Պատմություն
-----------

«Արագիլներ» ստեղծագործությունը Յուզեֆ Խելմոնսկին նկարել է Մյունխենից հայրենիք՝ Լեհաստանի Մազովյան վոյեվոդության Կուկլովկա գյուղ վերադառնալուց հետո։ Այդ ժամանակահատվածում հեղինակը շատ կտավներ է վրձնել՝ պատկերելով տեղի աշխատավոր գյուղացիներին, դաշտեր և վայրի թռչուններ։

Առաջին անգամ կտավը հանրությանը ցուցադրվել է Վարշավայի Զաչետա պատկերասրահում (լեհ.՝ Zachęta Narodowa Galeria Sztuki) 1901 թվականին՝ կտավը ստեղծելուց մեկ տարի անց։ Քննադատները բարձր գնահատեցին նկարը՝ նշելով, որ հեղինակին հաջողվել է տեղի յուրօրինակ մթնոլորտը հաղորդել։

Նկարագիր
--------

Նկարում պատկերված է ամառային կեսօր։ Մաճկալը, դադարեցնելով հերկը, նստել է ծաղկած կանաչ մարգագետնին՝ ձեռքին փոքրիկ կաթսա և գդալ։ Նրա կողքին տղա է կանգնած։ Հնարավոր է, նա հողագործի որդին է, որը կերակուր է բերել դաշտում աշխատող հորը։ Երկուսի հայացքն էլ հառած է վերև․ երկնքում արագիլների խումբ է թռչում։ Հետին պլանում, աջ կողմում հերկած հողն է երևում՝ լծկան եզներով։ Ձախ կողմում գյուղական հյուղակներն են՝ հարդից տանիքներով, բարդի և դրա կատարին՝ արագիլի բույն։

Յուզեֆ Խելմոնսկին նկարը ստեղծել է ռեալիզմի ոճով՝ ցույց տալով ամենօրյա կյանքը, որը նույնիսկ, որոշ մարդկանց մոտ կարող է տգեղ դիտվել։

Ծանոթագրություններ
------------------

1. 1 2
2. ↑  Justyna Lubas-Wałęcka. — Gazeta Wyborcza«Bociany». *www.isztuka.edu.pl* (լեհերեն). Արխիվացված օրիգինալից 2020 թ․ հուլիսի 18-ին. Վերցված է 2020 թ․ հուլիսի 18-ին.
3. ↑  Leszek Lubicki. — ISZTUKA«Józef Chełmoński „Bociany"». *www.niezlasztuka.net* (լեհերեն). Արխիվացված օրիգինալից 2020 թ․ սեպտեմբերի 25-ին. Վերցված է 2020 թ․ հուլիսի 18-ին.

Արտաքին հղումներ
----------------

* Audiodeskrypcja obrazu *Bociany*, Muzeum Narodowe w Warszawie
* Historia jednego obrazu „Bociany" – dokument TVP